รักต้องจูบ

Kiss: The Series รักต้องจูบ เป็นซีรีส์ดัดแปลงเนื้อเรื่องจากนิยายแนวโรแมนติกคอมเมดี้ Set Kiss 2 เล่ม คือ Pink Kiss ยัยแสนรักขอพักหัวใจไว้ที่คุณชายแสนดี และ Natural Kiss ยัยแสนดีขอยกหัวใจดวงนี้ให้หนุ่มวิศวะ เป็นผลงานของ Hideko_Sunshine (แสงอรุณ วรรณจู) หนึ่งในนักเขียนที่มีแฟนคลับมากที่สุดของสำนักพิมพ์แจ่มใส มาดัดแปลงเป็นละครโทรทัศน์ นำแสดงโดย เศรษฐพงศ์ เพียงพอ, วรนิษฐ์ ถาวรวงศ์, จิรกิตติ์ ถาวรวงศ์ และลภัสลัล จิรเวชสุนทรกุล ออกอากาศทางช่อง จีเอ็มเอ็ม 25 ทุกวันอาทิตย์ เวลา 20.00 - 21.15 น.  GMM 25 ละครสนุก ความสุข 2 ทุ่ม เริ่มตอนแรกวันที่ 10 มกราคม พ.ศ. 2559

เรื่องย่อ
Pink Kiss เรื่องราวของนักศึกษาสาวใสโลกสวย และช่างเพ้อฝันอย่างแสนรัก ที่ต้องเงยหน้าขึ้นเผชิญกับความเป็นจริง ทั้งเรื่องการทำงานและเรื่องความรักที่ไม่หวานแหววเหมือนในนิยายที่เธอวาดฝัน โดยมีนารายณ์ หรือคุณนะ เจ้าของบริษัทสุดขรึมและจริงจังกับการทำงานเป็นคนคอยประคับประคอง     

Natural Kiss เรื่องราวความรักที่ไม่คาดคิดของสาวหล่อนิสัยแมนอย่างแสนดี กับหนุ่มหล่อเจ้าของร้านสักอย่างธาดาเกิดขึ้น เมื่อพวกเขาตื่นมาบนเตียงเดียวกันหลังงานปาร์ตี้ในสภาพเกือบเปลือยทั้งคู่ ความที่อยากรับผิดชอบกับเรื่องดังกล่าวทำให้ธาดา พยายามใส่ใจแสนดีมากขึ้น แต่เธอไม่อยากให้ความสัมพันธ์ในกลุ่มเพื่อนเปลี่ยนไป จึงพยายามสร้างกำแพงกั้นเขาเอาไว้ จนเกิดเรื่องราวมากมายตามมา

รายชื่อนักแสดง 
 เศรษฐพงศ์ เพียงพอ รับบท นารายณ์ (คุณนะ)
 วรนิษฐ์ ถาวรวงศ์ รับบท แสนรัก
 จิรกิตติ์ ถาวรวงศ์ รับบท ธาดา
 ลภัสลัล จิรเวชสุนทรกุล รับบท แสนดี
 ตะวัน วิหครัตน์ รับบท พีท 
 ฐิติภูมิ เตชะอภัยคุณ รับบท เก้า
 ณฉัตร จันทพันธ์ รับบท จูน
 อริต์ตา รามณรงค์ รับบท ฟ้าใส
 ศิวกร เลิศชูโชติ รับบท เฟิร์ส
 ภัคจิรา กรรรัตนสูตร รับบท เอลล่า
 กันต์ชนุตม์ เก่งการค้า รับบท ทิว
 ศิริพล ศิรินินาทกุล รับบท ธันวา
 ป๊อบ คำเกษม รับบท ชาช่า
 โนแอล กลิ่นเนียม รับบท เจน
 อภิชญา แซ่จัง รับบท เมล์
 กรวิชญ์ บุญศรี รับบท น้อยหน่า

อ้างอิง

แหล่งข้อมูลอื่น
 เรื่องย่อ Kiss The Series รักต้องจูบ

ละครโทรทัศน์ของจีเอ็มเอ็มทีวี
ละครโทรทัศน์ไทย
ละครชุด
ภาพยนตร์ชุดทางโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2559
รายการโทรทัศน์ช่องจีเอ็มเอ็ม 25